# PATVIRTINTA

Kazimiero Simonavičiaus universiteto Rektoriaus 2019 m. vasario d. įsakymu Nr.

**NACIONALINIO KONKURSO**

**„ATEITIES LINGVISTAS“**

**NUOSTATAI**

# I. BENDROSIOS NUOSTATOS

.

1. Nacionalinio konkurso „Ateities lingvistas“ (toliau – konkursas) nuostatai reglamentuoja konkurso tikslus ir uždavinius bei organizavimo tvarką.
2. Konkurso organizatorius yra Kazimiero Simonavičiaus universitetas.
3. Konkurso partneriai yra Valstybinė lietuvių kalbos komisija, Tautinių mažumų departamentas prie Lietuvos Respublikos Vyriausybės, asociacija „Lituanistų sambūris“, kalbos technologijų bendrovė „Tildė informacinės technologijos“.
4. Konkurso informaciniai partneriai „Lietuvos žinios“ ir VŠI „Ketvirta versija“ laida „Lietuva mūsų lūpose“.
5. Konkurso tikslai:

5.1. skatinti 11–12 klasių moksleivių domėjimąsi šiuolaikinės kalbos ateities perspektyvomis XXI amžiuje, išaugusiu jos vaidmeniu visuomenėje, kalbos technologijomis ir skaitmeniniais ištekliais, kalbos svarba kuriant dirbtinį intelektą, plėtojant socialinius tinklus, naująsias medijas ir kt.

5.2. ugdyti modernų ir savarankišką požiūrį į kalbą, stiprinti vertybinę kalbos sampratą ir kalbinį sąmoningumą;

5.3. lavinti kalbos, kaip kūrybiškumo šaltinio, suvokimą, plėtoti kūrybinį mąstymą ir kalbinės raiškos gebėjimus;

5.4. kelti lietuvių ir Lietuvos tautinių mažumų kalbų prestižą.

# KONKURSO ORGANIZAVIMAS

1. Konkurse gali dalyvauti 11–12 klasių moksleiviai ir moksleivės iš lietuvių ir tautinių

mokomąja kalba mažumų mokyklų, taip pat užsienio lietuvių mokyklų.

1. Konkurso dalyvių konsultantas gali būti gimtosios arba užsienio kalbos mokytojas.
2. Konkursas vyksta nuo **nuo einamųjų metų vasario 18 d. iki 2019 m. balandžio 3 d.** Konkurso dalyviai esė „Ateities lingvistas“ siunčia elektroniniu paštu [lingvistika@ksu.lt](mailto:lingvistika@ksu.lt).
3. Septynių narių konkurso vertinimo komisiją sudaro po vieną atstovą iš Kazimiero Simonavičiaus universiteto, asociacijos „Lituanistų sambūris, Tautinių mažumų departamentas prie Lietuvos Respublikos Vyriausybės, Valstybinės lietuvių kalbos komisijos, kalbos technologijų bendrovės „Tildė informacines technologijos“ bei du žinomi visuomenės atstovai.
4. Rezultatai paskelbiami **ne vėliau kaip iki einamųjų metų** **balandžio 12 d.** Kazimiero Simonavičiaus universiteto tinklalapyje[www.ksu.lt](http://www.ksu.lt/), tai pat Universiteto feisbuko paskyroje.
5. Konkurso dalyviai kviečiami į iškilmingą apdovanojimų šventę **2019 m. balandžio 19 dieną**, kuri vyks Kazimiero Simonavičiaus universitete Vilniuje (Dariaus ir Girėno g. 21).
6. Konkurso vertinimo komisijos atrinktų darbų apdovanojimai:

12.1. Geriausio darbo autorius ar autorė bus apdovanotas(a) I laipsnio diplomu ir didžiuoju prizu. Darbas bus publikuojamas interneto portale [www.lzinios.lt](http://www.lzinios.lt/).

12.2. Dviejų darbų autoriai bus apdovanoti II laipsnio diplomais ir vertingais prizais.

12.3. Vieno esė autorius ar autorė už sklandžiausia lietuvių kalba parengtą darbą bus apdovanotas Valstybinės lietuvių kalbos komisijos įsteigtu specialiuoju prizu.

12.4. Vieno esė autorius ar autorė už geriausią darbą apie tautinių mažumų kalbą bus apdovanotas Tautinių mažumų departamento prie Lietuvos Respublikos Vyriausybės įsteigtu specialiuoju prizu.

12.5. Vieno esė autorius ar autorė už inovatyviausią darbą bus apdovanotas kalbos technologijų bendrovės „Tildė Informacines Technologijos“ įsteigtu specialiuoju prizu.

12.6. Trijų geriausių esė autorių mokytojai bus apdovanoti padėkos diplomais ir vertingais leidiniais.

12.7. Visi konkurso dalyviai bei jų mokytojai bus apdovanoti atminimo dovanomis ir padėkos diplomais.

# III. REIKALAVIMAI

# 13. Konkurse priimami ir vertinami esė lietuvių kalba. Esė apimtis 1,5–3 AA formato puslapiai 12 pt Palemono arba Times New Roman šriftu, 1,5 tarp eilučių.

# 14. Esė turi atsispindėti vizija, ką ir kaip turės dirbti ateities kalbininkai, kai kalba persikelia į interneto erdvę ir vaidina vis didesnį vaidmenį kaip kūrybiškumo ir skaitmeninių paslaugų kūrimo priemonė. Esė „Ateities kalbininkas“ turėtų atsakyti į vieną iš šių klausimų:

* kokių skaitmeninių kalbos išteklių ir kalbos technologijų reikia šiuolaikiniam žmogui;
* kokias kalbai (mokymuisi, vertimui, informacijos paieškai, kalbos pristatymui užsieniečiams; susikalbėjimui su kitakalbiais draugais) skirtas mobiliąsias programėles reikėtų sukurti ateityje;
* kaip kalbos technologijos galėtų padėti mokytis gimtosios ir svetimų kalbų;
* ar užtenka tarptautinio *Google*, o gal reikia sukurti lietuvišką analogą – kuo jis būtų geresnis;
* ar reikia lietuvinti visus žodžius ir terminus iš interneto erdvės, kurie ateina su naujais reiškiniais, jei taip – kaip tą padaryti (su pavyzdžiais);
* kokie gimtosios kalbos žodžiai gali būti paveikiausi reklamoje ir socialiniuose tinkluose ir kodėl;
* ką reikia daryti, kad lengvai galėtume bendrauti gimtosiomis kalbomis be tarpininkės anglų kalbos;
* koks kalbų tyrimo vaidmuo dirbtinio intelekto kūrimui;
* kaip kalbininkas gali išmokyti robotus kalbėti lietuviškai – nuo ko pradėti?

15. Moksleivis ar moksleivė gali sukurti savo ateities lingvisto viziją, nesusijusią su šiais klausimais.

16. Darbo antraštėje būtinai nurodomas darbo autoriaus ar autorės vardas, pavardė, klasė, mokinį ar mokinę konsultavusio mokytojo (jei toks yra) vardas, pavardė, mokykla, kuriai moksleivis ar moksleivė atstovauja, jo / jos arba mokytojo telefono numeris ir elektroninio pašto adresas.

17. Esė privalo būti tik savarankiškai parašyti (neperkelti iš interneto ar kitų šaltinių). Gali būti naudojamos iliustracijos (nurodant, iš kur jos paimtos).

18. Konkurso dalyvis pateikia tik vieną darbą.

# IV. VERTINIMO KRITERIJAI

19. Konkurso vertinimo komisija, vertindama darbus, atsižvelgia į:

19.1. kūrybiškumą (idėjų, požiūrio, raiškos);

19.2. minčių dėstymo nuoseklumą, sistemingumą;

19.3. teksto autentiškumą, kalbos taisyklingumą.

20. Komisija nevertins darbo, jeigu:

20.1. nesilaikoma darbo atlikimo ir įforminimo taisyklių, pateiktų konkurso nuostatų III skyriuje;

20.2. bus rasta kitų darbų plagijavimo ar kopijavimo iš interneto ir iš kitų šaltinių požymių.

21. Valstybinė lietuvių kalbos komisija savo nuožiūra išrinks ir vieną sklandžiausia kalba parašytą darbą.

22. Tautinių mažumų departamentas prie Lietuvos Respublikos Vyriausybės savo nuožiūra išrinks vieną geriausią darbą, parašytą apie tautinės mažumos kalbos ateities lingvisto darbą.

23. Kalbos technologijų bendrovės „Tildė informacines technologijos“ savo nuožiūra išrinks inovatyviausią darbą.

# VI. BAIGIAMOSIOS NUOSTATOS

24. Visa informacija, susijusi su konkursu, bus skelbiama tinklalapyje [www.ksu.lt](http://www.ksu.lt/), universiteto feisbuko paskyroje ir asociacijos „Lituanistų sambūris“ tinklapyje [www.lituanistusamburis.lt](http://www.lituanistusamburis.lt/).

25. Konkurso organizatoriai pasilieka teisę konkurso darbus publikuoti ir naudoti viešinimo tikslais.

26. Kilus klausimų konkurso dalyviai gali kreiptis į Kazimiero Simonavičiaus universitetą el. paštu [lingvistika@ksu.lt](mailto:lingvistika@ksu.lt).